Bríet Bjarnhéðinsdóttir

Bríet Bjarnhéðinsdóttir (Hagilauki, Austur-Húnavatnssselako konderria, Islandia, 1856ko irailaren 27a - Reykjavik, 1940ko martxoaren 16a) politikari, editore, kazetari, feminista islandiarra zen. 

 Biografia 
Bríet, eskola maistra, emakumeentzako eskola batean graduatu zen 1880an eta Reykjaviken hasi zen lanean 1887an. 1885az geroztik, emakumeen eskubideei buruzko hainbat artikulu idatzi zituen AESA sinadurapean, eta hiriburura aldatu ondoren, emakumeen eskubideen aldeko hitzaldiak eman zituen. 1888an Valdimar Ásmundsson editorearekin ezkondu zen. Emakumeen elkarte bat sortu zuen (1894), emakumeentzako aldizkari bat zuzendu zuen (1895-1926), kazetarien elkarte bat sortu zuen (1897) eta haurrentzako aldizkari bat administratu zuen (1898-1903).

1902an eta 1904an, Bríetek Estatu Batuak, Danimarka, Norvegia eta Suedia bisitatu zituen, eta horri esker, emakumeen nazioarteko mugimendua ezagutu zuen. 1906an, Emakumeen Sufragioari buruzko Nazioarteko Konferentzian izan zen Kopenhagen. 

1907an, Emakumearen Eskubideetarako Islandiako Elkartea sortu zuen. Elkarte horretako lehen presidentea izan zen, eta, 1887ko abenduan, “Emakumearen egoerari eta eskubideei buruzko Konferentzia” izeneko konferentzia publikoa egin zuen, boto-eskubidea lortzeko.La Société islandaise pour les Droits des Femmes WOPA Kvennablaðið (emakumezkoen aldizkaria) sortu zuen. Reykjavik-eko udal-kontseilari hautatu zuten 1908an.

 Erreferentziak 

 Kanpo estekak 

Kategoria:Islandiarrak
Kategoria:Islandiako kazetariak
Kategoria:Emakume kazetariak
Kategoria:Islandiako emakumeak
Kategoria:Islandiako politikariak
Kategoria:Islandiako feministak
Kategoria:Emakume politikariak